Α4-0146/96

Πρόταση οδηγίας του Ευρωπαϊκού Κοινοβουλίου και του Συμβουλίου για τη διευκόλυνση της άσκησης του επαγγέλματος του δικηγόρου σε μόνιμη βάση σε άλλο κράτος μέλος από εκείνο στο οποίο αποκτήθηκε ο επαγγελματικός τίτλος (COM(94)0572 - C4-0125/95 - 94/0299(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 3

>Αρχικό κείμενο>

(3) ότι αν ορισμένοι διακινούμενοι δικηγόροι μπορούν να ενταχθούν ταχέως στο επάγγελμα στο κράτος μέλος υποδοχής, ιδίως επιτυγχάνοντας τη δοκιμασία επάρκειας όπως προβλέπεται από την οδηγία 89/48/ΕΟΚ, άλλοι μπορούν να επιτύχουν αυτή την ένταξη μετά από μια περίοδο επαγγελματικής άσκησης στο κράτος μέλος υποδοχής με βάση τον επαγγελματικό τίτλο καταγωγής τους;

>Κείμενο μετά την ψηφοφορία στο ΕΚ>

(3) ότι αν ορισμένοι διακινούμενοι δικηγόροι μπορούν να ενταχθούν ταχέως στο επάγγελμα στο κράτος μέλος υποδοχής, ιδίως επιτυγχάνοντας τη δοκιμασία επάρκειας όπως προβλέπεται από την οδηγία 89/48/ΕΟΚ, άλλοι μπορούν να επιτύχουν αυτή την ένταξη μετά από μία ορισμένη περίοδο επαγγελματικής άσκησης στο κράτος μέλος υποδοχής με βάση τον επαγγελματικό τίτλο καταγωγής τους ή να συνεχίσουν τη δραστηριότητά τους με βάση τον επαγγελματικό τίτλο καταγωγής;

(Τροπολογία 2)

Αιτιολογική σκέψη 4

>Αρχικό κείμενο>

(4) ότι αυτή η περίοδος,που μπορεί να φθάσει κατ' ανώτατο όριο μια πενταετία, πρέπει να επιτρέπει στο διακινούμενο δικηγόρο να ενταχθεί στο επάγγελμα είτε αυτοδικαίως, αν το άσκησε πραγματικά και μόνιμα για μια τριετία σε θέματα δικαίου του κράτους μέλους υποδοχής, συμπεριλαμβανομένου του κοινοτικού δικαίου, είτε, σε αντίθετη περίπτωση, αφού υποβληθεί σε απλουστευμένη δοκιμασία επάρκειας ή ανάλογης διαδικασίας, αν αποδείξει επαγγελματική πείρα σε θέματα δικαίου του εν λόγω κράτους μέλους υποδοχής;

>Κείμενο μετά την ψηφοφορία στο ΕΚ>

(4) ότι αυτή η περίοδος πρέπει να επιτρέπει στο διακινούμενο δικηγόρο να ενταχθεί στο επάγγελμα αν αποδείξει επαγγελματική πείρα σε θέματα δικαίου του εν λόγω κράτος μέλους υποδοχής, αφού υποβληθεί σε ορισμένες διαδικασίες επάρκειας;

(Τροπολογία 3)

Αιτιολογική σκέψη 5

>Αρχικό κείμενο>

(5) ότι μία ενέργεια στο θέμα αυτό δικαιολογείται σε κοινοτικό επίπεδο όχι μόνο επειδή σε σχέση με το γενικό σύστημα αναγνώρισης προσφέρει στους δικηγόρους μία νέα λύση που τους επιτρέπει, μετά από μία μεταβατική περίοδο την άσκηση του επαγγέλματός τους σε μόνιμη βάση στο κράτος μέλος υποδοχής, αλλά και επειδή, παρέχοντας στους δικηγόρους τη δυνατότητα να ασκούν το επάγγελμα προσωρινά με τον επαγγελματικό τίτλο καταγωγής, ανταποκρίνεται στις ανάγκες των χρηστών του δικαίου οι οποίοι, λόγω του συνεχώς αυξανόμενου αριθμού των υποθέσεων που απορρέουν κυρίως από την εσωτερική αγορά, αναζητούν νομικές συμβουλές κατά τις διασυνοριακές συναλλαγές στις οποίες συχνά εμπλέκονται το διεθνές δίκαιο, το κοινοτικό και τα εθνικά δίκαια;

>Κείμενο μετά την ψηφοφορία στο ΕΚ>

(5) ότι μία ενέργεια στο θέμα αυτό δικαιολογείται σε κοινοτικό επίπεδο όχι μόνο επειδή σε σχέση με το γενικό σύστημα αναγνώρισης προσφέρει στους δικηγόρους μία ευκολότερη λύση που τους επιτρέπει την ένταξη στο επάγγελμά τους στο κράτος μέλος υποδοχής, αλλά και επειδή, παρέχοντας στους δικηγόρους τη δυνατότητα να ασκούν το επάγγελμα με τον επαγγελματικό τίτλο καταγωγής σε μόνιμη βάση στο κράτος μέλος υποδοχής, ανταποκρίνεται στις ανάγκες των χρηστών του δικαίου οι οποίοι, λόγω του συνεχώς αυξανόμενου αριθμού των υποθέσεων που απορρέουν κυρίως από την εσωτερική αγορά, αναζητούν νομικές συμβουλές κατά τις διασυνοριακές συναλλαγές στις οποίες συχνά εμπλέκονται το διεθνές δίκαιο, το κοινοτικό και τα εθνικά δίκαια;

(Τροπολογία 4)

Αιτιολογική σκέψη 13

>Αρχικό κείμενο>

(13) ότι οι δικηγόροι που εμπίπτουν στις διατάξεις της παρούσας οδηγίας δύνανται, ανεξάρτητα από την ιδιότητα του έμμισθου ή ανεξάρτητου δικηγόρου στο κράτος μέλος καταγωγής, να ασκούν το επάγγελμα υπό την ιδιότητα του έμμισθου στο κράτος μέλος υποδοχής και εφόσον το εν λόγω κράτος μέλος παρέχει τη δυνατότητα αυτή στους ημεδαπούς δικηγόρους;

>Κείμενο μετά την ψηφοφορία στο ΕΚ>

(13) ότι οι δικηγόροι που εμπίπτουν στις διατάξεις της παρούσας οδηγίας δύνανται, όπως προβλέπεται στην οδηγία 77/249/ΕΟΚ, εφόσον ασκούν ως έμμισθοι, να αποκλεισθούν στη χώρα υποδοχής από ορισμένες δραστηριότητες, εφόσον το κράτος μέλος υποδοχής αποκλείει τους ημεδαπούς δικηγόρους από αυτές τις δραστηριότητες;

(Τροπολογία 5)

Αιτιολογική σκέψη 14

>Αρχικό κείμενο>

(14) ότι αν η παρούσα οδηγία επιτρέψει στους δικηγόρους να ασκούν μεταβατικά το επάγγελμα σε ένα άλλο κράτος μέλος υπό τον επαγγελματικό τους τίτλο καταγωγής, αυτό αποβλέπει στο να τους διευκολύνει να ασκούν πλήρως το επάγγελμα σύμφωνα με την οδηγία 89/48/ΕΟΚ; ότι δυνάμει των άρθρων 48 και 52 της Συνθήκης ΕΚ, όπως έχουν ερμηνευθεί από το Δικαστήριο το κράτος μέλος υποδοχής είναι πάντα υποχρεωμένο να λαμβάνει υπόψη του την επαγγελματική πείρα που έχει αποκτηθεί στο έδαφός του; ότι μετά από τριετή πραγματική και μόνιμη δραστηριότητα στο κράτος μέλος υποδοχής σε θέματα δικαίου του εν λόγω κράτους μέλους, συμπεριλαμβανομένου του κοινοτικού δικαίου, είναι λογικό να τεκμαίρεται ότι οι δικηγόροι αυτοί έχουν αποκτήσει τα προσόντα που απαιτούνται για την πλήρη ένταξή τους στο δικηγορικό επάγγελμα του κράτους μέλους υποδοχής και επομένως ότι πρέπει να υπάρξει η πλήρης απαλλαγή από αντισταθμιστικά μέτρα; ότι αν η πραγματική και μόνιμη δραστηριότητα επί μία τριετία στο κράτος μέλος υποδοχής δεν έχει ασκηθεί σε θέματα δικαίου του κράτους μέλους υποδοχής, συμπεριλαμβανομένου του κοινοτικού δικαίου, τα αντισταθμιστικά μέτρα πρέπει να περιορίζονται σε δοκιμασία επάρκειας σχετικά με το δικονομικό δίκαιο και τους κανόνες δεοντολογίας του κράτους μέλους υποδοχής;

>Κείμενο μετά την ψηφοφορία στο ΕΚ>

(14) ότι αν η παρούσα οδηγία επιτρέψει στους δικηγόρους να ασκούν το επάγγελμα σε ένα άλλο κράτος μέλος υπό τον επαγγελματικό τους τίτλο καταγωγής, αυτό αποβλέπει στο να τους διευκολύνει να ασκούν πλήρως το επάγγελμα σύμφωνα με την οδηγία 89/48/ΕΟΚ; ότι δυνάμει των άρθρων 48 και 52 της Συνθήκης ΕΚ, όπως έχουν ερμηνευθεί από το Δικαστήριο το κράτος μέλος υποδοχής είναι πάντα υποχρεωμένο να λαμβάνει υπόψη του την επαγγελματική πείρα που έχει αποκτηθεί στο έδαφός του; ότι μετά από τριετή τακτική δραστηριότητα στο κράτος μέλος υποδοχής σε θέματα δικαίου του εν λόγω κράτους μέλους, συμπεριλαμβανομένου του κοινοτικού δικαίου, είναι λογικό να τεκμαίρεται ότι οι δικηγόροι αυτοί έχουν αποκτήσει τα προσόντα που απαιτούνται για την πλήρη ένταξή τους στο δικηγορικό επάγγελμα του κράτους μέλους υποδοχής και επομένως ότι πρέπει να υπάρξει η πλήρης απαλλαγή από αντισταθμιστικά μέτρα; ότι κατά το τέλος αυτής της περιόδου ο διακινούμενος δικηγόρος πρέπει να είναι σε θέση να αποκτήσει πρόσβαση στο επάγγελμα εφόσον μπορεί, κατόπιν ελέγχου, να αποδείξει επαγγελματική πείρα στο κράτος μέλος υποδοχής;

(Τροπολογία 6)

Αιτιολογική σκέψη 15

>Αρχικό κείμενο>

(15) ότι οι δικηγόροι που ασκούν το επάγγελμα με τον επαγγελματικό τους τίτλο καταγωγής πρέπει να έχουν τη δυνατότητα να παρακολουθούν μαθήματα ή σεμινάρια που διοργανώνονται στο κράτος μέλος υποδοχής, για να αποκτήσουν ή να εμβαθύνουν τις γνώσεις τους στο δίκαιο του εν λόγω κράτους μέλους, συμπεριλαμβανομένων και των επαγγελματικών και δεοντολογικών κανόνων;

>Κείμενο μετά την ψηφοφορία στο ΕΚ>

Διαγράφεται

(Τροπολογία 28)

Άρθρο 1, παράγραφος 2, στοιχείο α)

>Αρχικό κείμενο>

α) «Δικηγόρος» κάθε πρόσωπο, υπήκοος ενός κράτους μέλους, που δύναται να ασκεί τις δραστηριότητές του υπό έναν από τους ακόλουθους επαγγελματικούς τίτλους:

Βέλγιο: Avocat/Advokaat/ Rechtsanwalt Δανία: Advokat Γερμανία: Rechtsanwalt Ελλάδα: Δικηγόρος Ισπανία: Abogado

Γαλλία: Avocat

Ιρλανδία: Barrister,

Solicitor

Ιταλία: Avvocato,

Procuratore legale

Λουξεμβούργο: Avocat

Κάτω Χώρες: Advocaat

Πορτογαλία: Advogado

Ηνωμένο Βασίλειο: Advocate,Barrister,

Solicitor

>Κείμενο μετά την ψηφοφορία στο ΕΚ>

α) «Δικηγόρος» κάθε πρόσωπο, υπήκοος ενός κράτους μέλους, που δύναται να ασκεί τις δραστηριότητές του υπό έναν από τους ακόλουθους επαγγελματικούς τίτλους:

Βέλγιο: Avocat/Advokaat/

Rechtsanwalt

Δανία: Advokat

Γερμανία: Rechtsanwalt

Ελλάδα: Δικηγόρος

Ισπανία: Abogado/Advocat/

Avogado/Abokatu

Γαλλία: Avocat

Ιρλανδία: Barrister,

Solicitor

Ιταλία: Avvocato,

Procuratore legale

Λουξεμβούργο: Avocat

Κάτω Χώρες: Advocaat/Procureur

Πορτογαλία: Advogado

Ηνωμένο Βασίλειο: Advocate,Barrister,

Solicitor

Αυστρία: Rechtsanwalt

Φινλανδία: Asianajaja/Advokat

Σουηδία: Advokat

(Τροπολογία 8)

Άρθρο 1, παράγραφος 2, στοιχείο εα) (νέo)

>Κείμενο μετά την ψηφοφορία στο ΕΚ>

εα) ως «σχετικό επαγγελματικό τίτλο» ή «σχετικό επάγγελμα» τον επαγγελματικό τίτλο ή επάγγελμα που εφαρμόζεται στην αρμόδια αρχή στην οποία έχει εγγραφεί ένας δικηγόρος σύμφωνα με το άρθρο 3 και ως «σχετική αρμόδια αρχή» την αρχή αυτή.

(Τροπολογία 9)

Άρθρο 1, παράγραφος 3

>Αρχικό κείμενο>

3. Η παρούσα οδηγία εφαρμόζεται τόσο στους δικηγόρους που ασκούν το επάγγελμα ως ελεύθεροι επαγγελματίες, όσο και στους δικηγόρους που ασκούν το επάγγελμα ως έμμισθοι στο κράτος μέλος καταγωγής και, υπό την επιφύλαξη του άρθρου 8, στο κράτος μέλος υποδοχής.

>Κείμενο μετά την ψηφοφορία στο ΕΚ>

3. Η παρούσα οδηγία εφαρμόζεται τόσο στους δικηγόρους που ασκούν το επάγγελμα ως ελεύθεροι επαγγελματίες, με μόνη εξαίρεση τους δικηγόρους που ασκούν δημόσιο λειτούργημα, όσο και στους δικηγόρους που ασκούν το επάγγελμα ως έμμισθοι στο κράτος μέλος καταγωγής και, υπό την επιφύλαξη του άρθρου 8, στο κράτος μέλος υποδοχής.

(Τροπολογία 10)

Άρθρο 2

>Αρχικό κείμενο>

Δικαίωμα προσωρινής άσκησης του επαγγέλματος υπό τον επαγγελματικό τίτλο καταγωγής

>Κείμενο μετά την ψηφοφορία στο ΕΚ>

Δικαίωμα άσκησης του επαγγέλματος υπό τον επαγγελματικό τίτλο καταγωγής

>Αρχικό κείμενο>

Κάθε δικηγόρος έχει το δικαίωμα να ασκεί επί μία πενταετία, σε κάθε άλλο κράτος μέλος υπό τον επαγγελματικό του τίτλο καταγωγής, τις δραστηριότητες του δικηγόρου όπως καθορίζονται από το άρθρο 5. Η οριστική άσκηση του επαγγέλματος στο κράτος μέλος υποδοχής υπόκειται στις διατάξεις του άρθρου 10.

>Κείμενο μετά την ψηφοφορία στο ΕΚ>

Κάθε δικηγόρος έχει το δικαίωμα να ασκεί σε μόνιμη βάση, σε κάθε άλλο κράτος μέλος υπό τον επαγγελματικό του τίτλο καταγωγής, τις δραστηριότητες του δικηγόρου όπως καθορίζονται από το άρθρο 5. Η ένταξη στο επάγγελμα του δικηγόρου υπόκειται στις διατάξεις του άρθρου 10.

(Τροπολογία 11)

Άρθρο 3, παράγραφος 1

>Αρχικό κείμενο>

1. Ο δικηγόρος που επιθυμεί να ασκεί επάγγελμα σε άλλο κράτος μέλος από εκείνο στο οποίο απέκτησε τον επαγγελματικό του τίτλο είναι υποχρεωμένος να εγγραφεί στην αρμόδια αρχή του οικείου κράτους μέλους.

>Κείμενο μετά την ψηφοφορία στο ΕΚ>

1. Ο δικηγόρος που επιθυμεί να ασκεί επάγγελμα σε άλλο κράτος μέλος από εκείνο στο οποίο απέκτησε τον επαγγελματικό του τίτλο είναι υποχρεωμένος να εγγραφεί στη σχετική αρμόδια αρχή του οικείου κράτους μέλους.

(Τροπολογία 12)

Άρθρο 3, παράγραφος 2

>Αρχικό κείμενο>

2. Η αρμόδια αρχή του κράτους μέλους υποδοχής προβαίνει σε εγγραφή του δικηγόρου κατόπιν προσκομίσεως του πιστοποιητικού εγγραφής του στην αρμόδια αρχή του κράτους μέλους καταγωγής. Μπορεί να απαιτήσει να μην έχουν παρέλθει περισσότεροι από τρεις μήνες από την ημερομηνία έκδοσης του πιστοποιητικού από την αρμόδια αρχή του κράτους μέλους καταγωγής. Ενημερώνει την αρμόδια αρχή του κράτους μέλους καταγωγής για τη σχετική εγγραφή.

>Κείμενο μετά την ψηφοφορία στο ΕΚ>

2. Η αρμόδια αρχή του κράτους μέλους υποδοχής προβαίνει σε εγγραφή του δικηγόρου κατόπιν προσκομίσεως του πιστοποιητικού εγγραφής του στην σχετική αρμόδια αρχή του κράτους μέλους καταγωγής. Η βεβαίωση αυτή πρέπει να πιστοποιεί ότι ο ενδιαφερόμενος πληροί τους όρους τιμής, εντιμότητας και ακεραιότητας που έχουν σχέση με τα καθήκοντά του. Μπορεί να απαιτήσει να μην έχουν παρέλθει περισσότεροι από τρεις μήνες από την ημερομηνία έκδοσης του πιστοποιητικού από την σχετική αρμόδια αρχή του κράτους μέλους καταγωγής. Ενημερώνει την σχετική αρμόδια αρχή του κράτους μέλους καταγωγής για τη σχετική εγγραφή.

(Τροπολογία 13)

Άρθρο 3, παράγραφος 4

>Αρχικό κείμενο>

4. Όταν η αρμόδια αρχή του κράτους μέλους υποδοχής δημοσιεύει τα ονόματα των δικηγόρων που είναι εγγεγραμμένοι στα μητρώα της, δημοσιεύει και τα ονόματα των δικηγόρων που είναι εγγεγραμμένοι δυνάμει της παρούσας οδηγίας.

>Κείμενο μετά την ψηφοφορία στο ΕΚ>

4. Όταν η σχετική αρμόδια αρχή του κράτους μέλους υποδοχής δημοσιεύει τα ονόματα των δικηγόρων που είναι εγγεγραμμένοι στα μητρώα της, δημοσιεύει και τα ονόματα των δικηγόρων που είναι εγγεγραμμένοι δυνάμει της παρούσας οδηγίας.

(Τροπολογία 14)

Άρθρο 4, τίτλος

>Αρχικό κείμενο>

Προσωρινή άσκηση επαγγέλματος υπό τον επαγγελματικό τίτλο καταγωγής

>Κείμενο μετά την ψηφοφορία στο ΕΚ>

Άσκηση επαγγέλματος υπό τον επαγγελματικό τίτλο καταγωγής

(Τροπολογία 15)

Άρθρο 4, παράγραφος 1

>Αρχικό κείμενο>

1. Ο δικηγόρος που ασκεί επάγγελμα στο κράτος μέλος υποδοχής υπό τον επαγγελματικό τίτλο καταγωγής είναι υποχρεωμένος να το πράττει υπό τον τίτλο αυτό, που είναι διατυπωμένος στη γλώσσα ή σε μία από τις επίσημες γλώσσες του κράτους μέλους καταγωγής.

>Κείμενο μετά την ψηφοφορία στο ΕΚ>

1. Ο δικηγόρος που ασκεί επάγγελμα στο κράτος μέλος υποδοχής υπό τον επαγγελματικό τίτλο καταγωγής είναι υποχρεωμένος να το πράττει υπό τον τίτλο αυτό, που πρέπει να είναι διατυπωμένος στη γλώσσα ή σε μία από τις επίσημες γλώσσες του κράτους μέλους καταγωγής, αλλά κατά τρόπο σαφή και ικανό να αποτρέψει κάθε σύγχυση με τον επαγγελματικό τίτλο του κράτους μέλους υποδοχής.

(Τροπολογία 16)

Άρθρο 4, παράγραφος 2

>Αρχικό κείμενο>

2. Το κράτος μέλος υποδοχής δύναται να ζητήσει από τον δικηγόρο που εργάζεται υπό τον επαγγελματικό του τίτλο καταγωγής να αναφέρει την επωνυμία του επαγγελματικού οργάνου του κράτους μέλους καταγωγής στο οποίο ανήκει ή την ονομασία του δικαστηρίου στο οποίο επιτρέπεται να παρίσταται κατ´ εφαρμογήν της νομοθεσίας του κράτους μέλους καταγωγής. Το κράτος μέλος υποδοχής μπορεί επίσης να ζητήσει από τον δικηγόρο που εργάζεται υπό τον επαγγελματικό του τίτλο καταγωγής να αναφέρει την εγγραφή του στην αρμόδια αρχή του εν λόγω κράτους μέλους.

>Κείμενο μετά την ψηφοφορία στο ΕΚ>

2. Για την εφαρμογή της παραγράφου 1, το κράτος μέλος υποδοχής δύναται να ζητήσει από τον δικηγόρο που εργάζεται υπό τον επαγγελματικό του τίτλο καταγωγής να αναφέρει την επωνυμία του επαγγελματικού οργάνου του κράτους μέλους καταγωγής στο οποίο ανήκει ή την ονομασία του δικαστηρίου στο οποίο επιτρέπεται να παρίσταται κατ´ εφαρμογήν της νομοθεσίας του κράτους μέλους καταγωγής. Το κράτος μέλος υποδοχής μπορεί επίσης να ζητήσει από τον δικηγόρο που εργάζεται υπό τον επαγγελματικό του τίτλο καταγωγής να αναφέρει την εγγραφή του στην αρμόδια αρχή του εν λόγω κράτους μέλους.

(Τροπολογία 17)

Άρθρο 4, παράγραφος 3

>Αρχικό κείμενο>

3. Σε περίπτωση που υπάρχει κίνδυνος σύγχυσης με τον επαγγελματικό τίτλο του κράτους μέλους υποδοχής, οι αρμόδιες αρχές δύνανται να ζητήσουν από τον δικηγόρο να αναφέρει το κράτος μέλος καταγωγής.

>Κείμενο μετά την ψηφοφορία στο ΕΚ>

Διαγράφεται.

(Τροπολογία 18)

Άρθρο 5, παράγραφος 1

>Αρχικό κείμενο>

1. Υπό την επιφύλαξη των διατάξεων των παραγράφων 2 και 3, ο δικηγόρος που ασκεί επάγγελμα υπό τον επαγγελματικό του τίτλο καταγωγής ασκεί τις ίδιες δραστηριότητες με τον δικηγόρο που ασκεί επάγγελμα υπό τον επαγγελματικό τίτλο του κράτους μέλους υποδοχής και μπορεί, ειδικότερα, να παράσχει νομικές συμβουλές σε θέματα δικαίου του κράτους μέλους καταγωγής του, κοινοτικού και διεθνούς δικαίου καθώς και δικαίου του κράτους μέλους υποδοχής.

>Κείμενο μετά την ψηφοφορία στο ΕΚ>

1. Υπό την επιφύλαξη των διατάξεων των παραγράφων 2 και 3, ο δικηγόρος που ασκεί επάγγελμα υπό τον επαγγελματικό του τίτλο καταγωγής ασκεί τις ίδιες δραστηριότητες με τον δικηγόρο που ασκεί επάγγελμα υπό τον σχετικό επαγγελματικό τίτλο του κράτους μέλους υποδοχής και μπορεί, ειδικότερα, να παράσχει νομικές συμβουλές σε θέματα δικαίου του κράτους μέλους καταγωγής του, κοινοτικού και διεθνούς δικαίου καθώς και δικαίου του κράτους μέλους υποδοχής.

(Τροπολογία 19)

Άρθρο 5, παράγραφος 2

>Αρχικό κείμενο>

2. Τα κράτη μέλη που επιτρέπουν σε συγκεκριμένη κατηγορία δικηγόρων να συντάσσουν, στο έδαφός τους, επίσημα έγγραφα βάσει των οποίων παρέχεται η εξουσία διαχείρισης της περιουσίας προσώπων που έχουν αποβιώσει ή τα οποία αναφέρονται στην κτήση ή μεταβίβαση εμπραγμάτων δικαιωμάτων επί ακινήτων, έγγραφα των οποίων η σύνταξη σε άλλα κράτη μέλη ανατίθεται αποκλειστικά σε επαγγέλματα διαφορετικά από εκείνα του δικηγόρου, δύνανται να αποκλείσουν από τις δραστηριότητες αυτές τους δικηγόρους που ασκούν επάγγελμα υπό επαγγελματικό τίτλο καταγωγής ο οποίος έχει χορηγηθεί σε κάποιο από τα εν λόγω κράτη μέλη.

>Κείμενο μετά την ψηφοφορία στο ΕΚ>

2. Τα κράτη μέλη που επιτρέπουν σε συγκεκριμένη κατηγορία δικηγόρων να συντάσσουν, στο έδαφός τους, έγγραφα βάσει των οποίων παρέχεται η εξουσία διαχείρισης της περιουσίας προσώπων που έχουν αποβιώσει ή τα οποία αναφέρονται στην κτήση ή μεταβίβαση εμπραγμάτων δικαιωμάτων επί ακινήτων, έγγραφα των οποίων η σύνταξη σε άλλα κράτη μέλη ανατίθεται αποκλειστικά σε επαγγέλματα διαφορετικά από εκείνα του δικηγόρου, δύνανται να αποκλείσουν από τις δραστηριότητες αυτές τους δικηγόρους που ασκούν επάγγελμα υπό επαγγελματικό τίτλο καταγωγής ο οποίος έχει χορηγηθεί σε κάποιο από τα εν λόγω κράτη μέλη.

(Τροπολογία 34)

Άρθρο 5, παράγραφος 3

>Αρχικό κείμενο>

3. Για την άσκηση των δραστηριοτήτων εκπροσώπησης και υπεράσπισης ενός πελάτη ενώπιον της δικαιοσύνης και στο μέτρο που το δίκαιο του κράτους μέλους υποδοχής απαιτεί την υποχρεωτική παράσταση ενός δικηγόρου, το εν λόγω κράτος μέλος μπορεί να επιβάλει στους δικηγόρους που ασκούν επάγγελμα υπό τους επαγγελματικούς τους τίτλους καταγωγής να συμπράττουν είτε με ένα δικηγόρο που μπορεί να παρίσταται ενώπιον του δικαστηρίου που επελήφθη της υποθέσεως και ο οποίος θα είναι υπεύθυνος, εάν χρειασθεί, έναντι του δικαστηρίου αυτού, είτε με «avouι» ή «procuratore», που μπορεί να παρίσταται ενώπιον του εν λόγω δικαστηρίου.

>Κείμενο μετά την ψηφοφορία στο ΕΚ>

3. Για την άσκηση των δραστηριοτήτων εκπροσώπησης και υπεράσπισης ενός πελάτη ενώπιον της δικαιοσύνης και στο μέτρο που το δίκαιο του κράτους μέλους υποδοχής επιφυλάσσει τις δραστηριότητες αυτές στους δικηγόρους που ασκούν επάγγελματικό τίτλο του κράτους αυτού, το τελευταίο μπορεί να επιβάλει στους δικηγόρους που ασκούν επάγγελμα υπό τους επαγγελματικούς τους τίτλους καταγωγής να συμπράττουν είτε με ένα δικηγόρο που μπορεί να παρίσταται ενώπιον του δικαστηρίου που επελήφθη της υποθέσεως και ο οποίος θα είναι υπεύθυνος, εάν χρειασθεί, έναντι του δικαστηρίου αυτού, είτε με «avouι» ή «procuratore», που μπορεί να παρίσταται ενώπιον του εν λόγω δικαστηρίου.

(Τροπολογία 20)

Άρθρο 6, παράγραφος 1

>Αρχικό κείμενο>

1. Ανεξάρτητα από τους επαγγελματικούς και δεοντολογικούς κανόνες στους οποίους υπόκειται στο κράτος μέλος καταγωγής του ο δικηγόρος που ασκεί επάγγελμα υπό τον επαγγελματικό του τίτλο καταγωγής υπόκειται στους επαγγελματικούς και δεοντολογικούς κανόνες και του κράτους μέλους υποδοχής για όλες τις δραστηριότητες που ασκεί στο έδαφός του.

>Κείμενο μετά την ψηφοφορία στο ΕΚ>

1. Ανεξάρτητα από τους επαγγελματικούς και δεοντολογικούς κανόνες στους οποίους υπόκειται στο κράτος μέλος καταγωγής του ο δικηγόρος που ασκεί επάγγελμα υπό τον επαγγελματικό του τίτλο καταγωγής υπόκειται στους ίδιους επαγγελματικούς και δεοντολογικούς κανόνες όπως οι δικηγόροι που ασκούν επάγγελμα υπό τον σχετικό επαγγελματικό τίτλο του κράτους μέλους υποδοχής για όλες τις δραστηριότητες που ασκεί στο έδαφός του.

(Τροπολογία 21)

Άρθρο 6, παράγραφος 3α (νέα)

>Κείμενο μετά την ψηφοφορία στο ΕΚ>

3α. Η αρμόδια αρχή του κράτους μέλους υποδοχής απαλλάσσει, κατόπιν αιτήσεώς του, έναν δικηγόρο που ασκεί επάγγελμα υπό τον τίτλο καταγωγής του από την υποχρέωσή του να ενταχθεί στο σύστημα κοινωνικής ασφάλισης των δικηγόρων του κράτους μέλους υποδοχής, εάν ο δικηγόρος αποδείξει ότι είναι και θα συνεχίσει να είναι ενταγμένος σε ισότιμο σύστημα κοινωνικής ασφάλισης δικηγόρων στο κράτος μέλος καταγωγής.

(Τροπολογία 22)

Άρθρο 8

>Αρχικό κείμενο>

Ο δικηγόρος που είναι εγγεγραμμένος στο κράτος μέλος υποδοχής υπό τον επαγγελματικό του τίτλο καταγωγής μπορεί να εργάζεται υπό την ιδιότητα του έμμισθου δικηγόρου σε άλλο δικηγόρο, σε ένωση ή εταιρεία δικηγόρων ή σε εταιρεία του δημοσίου ή ιδιωτική εταιρεία, εφόσον το κράτος μέλος υποδοχής το επιτρέπει στους δικηγόρους που είναι εγγεγραμμένοι υπό τον επαγγελματικό τίτλο αυτού του κράτους μέλους.

>Κείμενο μετά την ψηφοφορία στο ΕΚ>

Ο δικηγόρος που είναι εγγεγραμμένος στο κράτος μέλος υποδοχής υπό τον επαγγελματικό του τίτλο καταγωγής μπορεί να εργάζεται υπό την ιδιότητα του έμμισθου δικηγόρου σε άλλο δικηγόρο, σε ένωση ή εταιρεία δικηγόρων ή σε εταιρεία του δημοσίου ή ιδιωτική εταιρεία.

(Τροπολογία 23)

Άρθρο 8, εδάφιο 1α) (νέα)

>Κείμενο μετά την ψηφοφορία στο ΕΚ>

Κάθε κράτος μέλος μπορεί να αποκλείει τους υπό την ιδιότητα του έμμισθου δικηγόρου απασχολούμενους σε δημόσιες ή ιδιωτικές επιχειρήσεις από την άσκηση της δραστηριότητας της αντιπροσωπείας και υπεράσπισης στον τομέα της δικαιοσύνης γι' αυτή την επιχείρηση στο βαθμό, που οι εγκαταστημένοι στη χώρα υποδοχής δικηγόροι δεν επιτρέπεται να ασκούν αυτή τη δραστηριότητα.

(Τροπολογία 24)

Άρθρο 10, παράγραφος 1

>Αρχικό κείμενο>

1. Ο δικηγόρος που ασκεί επάγγελμα υπό τον επαγγελματικό τίτλο καταγωγής και αποδεικνύει τριετή τουλάχιστον πραγματική και μόνιμη επαγγελματική δραστηριότητα σε θέματα του δικαίου του κράτους μέλους υποδοχής, συμπεριλαμβανομένου του κοινοτικού δικαίου, απαλλάσσεται της δοκιμασίας επάρκειας η οποία μπορεί ενδεχομένως να απαιτηθεί κατ' εφαρμογήν του άρθρου 4, παράγραφος 1, στοιχείο β, της οδηγίας 89/48/ΕΟΚ για την προσχώρησή του στο επάγγελμα του δικηγόρου στο κράτος μέλος υποδοχής και την εκεί άσκησή του υπό τον επαγγελματικό τίτλο που ισχύει για το οικείο επάγγελμα στο εν λόγω κράτος μέλος.

>Κείμενο μετά την ψηφοφορία στο ΕΚ>

1. Ο δικηγόρος που ασκεί επάγγελμα υπό τον επαγγελματικό τίτλο καταγωγής και αποδεικνύει τριετή τουλάχιστον πραγματική και τακτική επαγγελματική δραστηριότητα σε θέματα του δικαίου του κράτους μέλους υποδοχής, συμπεριλαμβανομένου του κοινοτικού δικαίου, απαλλάσσεται από τους όρους που προβλέπονται στο άρθρο 4, παράγραφος 1, στοιχείο β, της οδηγίας 89/48/ΕΟΚ για την προσχώρησή του στο επάγγελμα του δικηγόρου στο κράτος μέλος υποδοχής.

>Αρχικό κείμενο>

Εναπόκειται στον ενδιαφερόμενο δικηγόρο να αποδείξει την πραγματική και μόνιμη άσκηση αυτής της δραστηριότητας επί μία τουλάχιστον τριετία σε θέματα δικαίου του κράτους μέλους υποδοχής. Προς το σκοπό αυτό υποβάλλει στην αρμόδια αρχή υποδοχής κάθε χρήσιμη πληροφορία και έγγραφο, ιδίως σχετικά με τον αριθμό και τη φύση των υποθέσεων που χειρίσθηκε. Ως «πραγματική και μόνιμη δραστηριότητα» νοείται η πραγματική άσκηση της δραστηριότητας χωρίς άλλη διακοπή εκτός από εκείνες που απορρέουν από την καθημερινή ζωή.

>Κείμενο μετά την ψηφοφορία στο ΕΚ>

Εναπόκειται στον ενδιαφερόμενο δικηγόρο να αποδείξει την πραγματική και τακτική άσκηση αυτής της δραστηριότητας επί μία τουλάχιστον τριετία σε θέματα δικαίου του κράτους μέλους υποδοχής. Προς το σκοπό αυτό υποβάλλει στην σχετική αρμόδια αρχή του κράτους υποδοχής κάθε χρήσιμη πληροφορία και έγγραφο, ιδίως σχετικά με τον αριθμό και τη φύση των φακέλων που χειρίσθηκε. Ως «πραγματική και τακτική δραστηριότητα» νοείται η πραγματική άσκηση της δραστηριότητας χωρίς άλλη διακοπή εκτός από εκείνες που απορρέουν από την καθημερινή ζωή.

(Τροπολογία 35)

Άρθρο 10, παράγραφοι 2, 3, 4, 5 και 6

>Αρχικό κείμενο>

2. Ο δικηγόρος που ασκεί επάγγελμα υπό τον επαγγελματικό τίτλο καταγωγής και αποδεικνύει τριετή τουλάχιστον πραγματική και μόνιμη επαγγελματική δραστηριότητα σε θέματα του δικαίου του κράτους μέλους υποδοχής, μπορεί να υποβληθεί, δυνάμει του άρθρου 4, παράγραφος 1 στοιχείο β) της οδηγίας 89/48/ΕΟΚ, σε δοκιμασία επάρκειας περιοριζόμενη μόνον στο δικονομικό δίκαιο και τους κανόνες δεοντολογίας του κράτους μέλους υποδοχής.

>Κείμενο μετά την ψηφοφορία στο ΕΚ>

2. Ο δικηγόρος που ασκεί επάγγελμα υπό τον επαγγελματικό τίτλο καταγωγής σε κράτος μέλος υποδοχής μπορεί, ανά πάσα στιγμή, να ζητήσει την αναγνώριση του διπλώματός του σύμφωνα με την οδηγία 89/48/ΕΟΚ, προκειμένου να προσχωρήσει στο επάγγελμα του δικηγόρου του κράτους μέλους υποδοχής και να ασκεί το επάγγελμα αυτό υπό τον ενδεδειγμένο επαγγελματικό τίτλο, ο οποίος αντιστοιχεί για το επάγγελμα αυτό στο εν λόγω κράτος μέλος.

>Αρχικό κείμενο>

3. Ο δικηγόρος που ασκεί επάγγελμα υπό τον επαγγελματικό τίτλο καταγωγής μπορεί να ζητήσει ανά πάσα στιγμή διαρκούσης της πενταετίας που αναφέρεται στο άρθρο 2, την ανάγνωριση του διπλώματός του σύμφωνα με την οδηγία 89/48/ΕΟΚ με σκοπό να προσχωρήσει οριστικά στο επάγγελμα του δικηγόρου στο κράτος μέλος υποδοχής και να ασκήσει το επάγγελμα με τον επαγγελματικό τίτλο του εν λόγω κράτους μέλους.

>Κείμενο μετά την ψηφοφορία στο ΕΚ>

3. Ο δικηγόρος που ασκεί επάγγελμα υπό τον επαγγελματικό τίτλο καταγωγής και αποδεικνύει τριετή τουλάχιστον πραγματική και μόνιμη επαγγελματική δραστηριότητα στο κράτος μέλος υποδοχής μπορεί να επιτύχει από την αρμόδια αρχή του εν λόγω κράτους την προσχώρησή του στο επάγγελμα του δικηγόρου του κράτους μέλους υποδοχής και το δικαίωμα να ασκεί το επάγγελμα υπό τον ενδεδειγμένο επαγγελματικό τίτλο, ο οποίος αντιστοιχεί για το επάγγελμα αυτό στο κράτος μέλος υποδοχής, υπό τις προϋποθέσεις και σύμφωνα με τους όρους που ακολουθούν:

>Κείμενο μετά την ψηφοφορία στο ΕΚ>

α) Η αρμόδια αρχή λαμβάνει υπόψη την πραγματική και τακτική δραστηριότητα κατά την ανωτέρω περίοδο καθώς και κάθε γνώση ή επαγγελματική εμπειρία στο δίκαιο του κράτους μέλους υποδοχής και κάθε συμμετοχή σε μαθήματα ή σεμινάρια που αφορούν το δίκαιο του κράτους μέλους υποδοχής, συμπεριλαμβανομένων των επαγγελματικών και δεοντολογικών κανόνων.

>Κείμενο μετά την ψηφοφορία στο ΕΚ>

β) Ο αιτών παρέχει στην αρμόδια αρχή κάθε χρήσιμη πληροφορία και έγγραφο, ιδίως σχετικά με τις υποθέσεις που έχει χειριστεί. Η αρμόδια αρχή του κράτους μέλους υποδοχής μπορεί, για την εξακρίβωση των πληροφοριών που τις παρέχονται, να επιβάλει συνέντευξη στον αιτούντα.

>Αρχικό κείμενο>

4. Η αρμόδια αρχή, όταν κρίνει τις αιτήσεις, λαμβάνει υπόψη τη συμμετοχή του αιτούντος σε μαθήματα ή σεμινάρια σχετικά με το δίκαιο του κράτους μέλους υποδοχής, συμπεριλαμβανομένων των επαγγελματικών και δεοντολογικών κανόνων.

>Κείμενο μετά την ψηφοφορία στο ΕΚ>

4. Η αρμόδια αρχή του κράτους μέλους υποδοχής μπορεί, με αιτιολογημένη απόφαση υποκείμενη σε προσφυγή ενώπιον των δικαστηρίων βάσει του εσωτερικού δικαίου, να αρνηθεί την εισδοχή του αιτούντος εις εφαρμογήν των διατάξεων αυτών, εάν κρίνει ότι εθίγετο η δημόσια τάξη λόγω, ειδικότερα, πειθαρχικών διώξεων, καταγγελιών ή συμβάντων οποιασδήποτε φύσεως.

>Αρχικό κείμενο>

5. Οι εκπρόσωποι της αρχής που είναι επιφορτισμένοι με την εξέταση της αιτήσεως εξασφαλίζουν το απόρρητο των πληροφοριών που έχουν στη διάθεσή τους.

>Κείμενο μετά την ψηφοφορία στο ΕΚ>

5. Οι εκπρόσωποι της ενδεδειγμένης αρχής που είναι επιφορτισμένοι με την εξέταση της αιτήσεως εξασφαλίζουν το απόρρητο των πληροφοριών που έχουν στη διάθεσή τους.

>Αρχικό κείμενο>

6. Ο δικηγόρος που προσχώρησε στο επάγγελμα στο κράτος μέλος υποδοχής σύμφωνα με τις προϋποθέσεις που προβλέπονται από τις παραγράφους 1 έως 5 έχει δικαίωμα να χρησιμοποιεί, παράλληλα με τον επαγγελματικό τίτλο του κράτους μέλους υποδοχής, τον επαγγελματικό τίτλο καταγωγής σε μια από τις επίσημες γλώσσες του κράτους καταγωγής.

>Κείμενο μετά την ψηφοφορία στο ΕΚ>

6. Ο δικηγόρος που προσχωρεί στο επάγγελμα στο κράτος μέλος υποδοχής σύμφωνα με τις προϋποθέσεις που προβλέπονται από τις άνωθι παραγράφους έχει δικαίωμα να χρησιμοποιεί, παράλληλα με τον επαγγελματικό τίτλο που αντιστοιχεί στο επάγγελμα του δικηγόρου στο κράτος μέλος υποδοχής, τον επαγγελματικό τίτλο καταγωγής σε μια από τις επίσημες γλώσσες του κράτους καταγωγής.

(Τροπολογία 26)

Άρθρο 11, εισαγωγική πρόταση

>Αρχικό κείμενο>

Όταν στο κράτος μέλος υποδοχής επιτρέπεται η άσκηση του επαγγέλματος συλλογικά, το επάγγελμα πρέπει να ασκείται με τις ακόλουθες προϋποθέσεις:

>Κείμενο μετά την ψηφοφορία στο ΕΚ>

Όταν επιτρέπεται η άσκηση του επαγγέλματος συλλογικά σε σχέση με δικηγόρους που ασκούν τις δραστηριότητές τους υπό τον σχετικό επαγγελματικό τίτλο στο κράτος μέλος υποδοχής, εφαρμόζονται οι ακόλουθες διατάξεις σε σχέση με τους δικηγόρους που επιθυμούν να ασκούν δραστηριότητες υπό τον τίτλο αυτό ή να εγγραφούν στην αρμόδια αρχή σε σχέση με τον τίτλο αυτό.

(Τροπολογία 27)

Άρθρο 11, παράγραφος 5

>Αρχικό κείμενο>

5. Κατά παρέκκλιση από τις προηγούμενες παραγράφους, το κράτος μέλος υποδοχής που απαγορεύει την άσκηση του δικηγορικού επαγγέλματος από ομάδα η οποία ελέγχεται από άτομα ξένα προς το επάγγελμα, δύναται να αρνηθεί σε ένα δικηγόρο που είναι εγγεγραμμένος υπό τον επαγγελματικό του τίτλο καταγωγής να ασκεί στο έδαφός του επάγγελμα υπό την ιδιότητα του μέλους της ομάδας αυτής, εάν το δικαίωμα λήψης αποφάσεων στην ομάδα αυτή ασκείται κατά πλειοψηφία από πρόσωπα μη έχοντα την ιδιότητα του δικηγόρου.

>Κείμενο μετά την ψηφοφορία στο ΕΚ>

5. Κατά παρέκκλιση από τις προηγούμενες παραγράφους, το κράτος μέλος υποδοχής που απαγορεύει την άσκηση του δικηγορικού επαγγέλματος από ομάδα η οποία ελέγχεται από άτομα ξένα προς το επάγγελμα, δύναται να αρνηθεί σε ένα δικηγόρο που είναι εγγεγραμμένος υπό τον επαγγελματικό του τίτλο καταγωγής να ασκεί στο έδαφός του επάγγελμα υπό την ιδιότητα του μέλους της ομάδας αυτής, εάν υπάρχει, το κεφάλαιό της, χρησιμοποιείται η επωνυμία υπό την οποία ασκεί τη δραστηριότητά της και εάν το δικαίωμα λήψης αποφάσεων ασκείται, εκ των πραγμάτων ή εκ του δικαίου, από πρόσωπα μη έχοντα την ιδιότητα του δικηγόρου υπό την έννοια του άρθρου 1, παράγραφος 2, της παρούσας οδηγίας.

>Κείμενο μετά την ψηφοφορία στο ΕΚ>

Όταν οι θεμελιώδεις κανόνες που διέπουν μία τέτοια ομάδα δικηγόρων στο κράτος μέλος καταγωγής είναι ασύμβατοι είτε με τους ισχύοντες κανόνες στο κράτος μέλος υποδοχής είτε με τις διατάξεις του πρώτου εδαφίου της παρούσας παραγράφου, τότε το κράτος μέλος υποδοχής μπορεί, χωρίς τους περιορισμούς που προβλέπονται στην παρ. 1 του παρόντος άρθρου, να αντιταχθεί στο άνοιγμα υποκαταστήματος ή πρακτορείου στο έδαφός του.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας (ΕΚ/ΕΚΑΧ/ΕΚΑΕ) του Ευρωπαϊκού Κοινοβουλίου και του Συμβουλίου όσον αφορά τη διευκόλυνση της άσκησης του επαγγέλματος του δικηγόρου σε μόνιμη βάση σε άλλο κράτος μέλος από εκείνο στο οποίο αποκτήθηκε ο επαγγελματικός τίτλος (COM(94)0572 - C4-0125/95 - 94/0299(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και προς το Συμβούλιο COM(94)0572 - 94/0299(COD) ((,EE C 128, της 24.05.1995, σελ. 006. )),

- έχοντας υπόψη το άρθρo 189 Β παρ. 2, της Συνθήκης ΕΚ και τα άρθρα 49 και 57, παράγραφοι 1 και 2, πρώτη και τρίτη πρόταση, της Συνθήκης ΕΚ, σύμφωνα με τα οποία η πρόταση του υποβλήθηκε από την Επιτροπή (C4-0125/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών (A4-0146/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Β, παρ. 2, της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β παρ. 2, της Συνθήκης ΕΚ, τις τροποποιήσεις που ενέκρινε το Κοινοβούλιο;

4. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης;

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.